kardosdrur/scandi-wiki huggingface dataset:
Klinte (planteart)

 

Klinte (Agrostemma githago) er en enårig, urteagtig plante med en opret vækst. Den var tidligere almindelig i Danmark i vintersæd.

Beskrivelse 
Stænglen er er ofte helt ugrenet, men kan have et par sidegrene. Den er rund og gråhåret, og den bærer de modsatte blade, som er sammenvoksede til en bladskede ved basis. Bladene er linje- eller lancetformede med hel rand. Oversiden er grågrøn, mens undersiden er grå. Begge sider er dækket af grå hår.

Blomstringen foregår i juni-juli, hvor man finder blomsterne siddende enkeltvis og endestillet. De er regelmæssige og 5-tallige med krukkeformet krone. Kronbladene er rødviolette. Frugterne er kapsler med mange frø.

Rodsystemet består af en kraftig pælerod med forholdsvis få, spinkle siderødder. 
Højde x bredde og årlig tilvækst: 0,75 x 0,30 m (75 x 30 cm/år).

Voksested 
Klinte er naturligt udbredt i Nordafrika, mellemøsten, kaukasus, Centralasien og Europa, herunder også i Danmark, hvor den dog kun findes få steder.

To forskellige ukrudtsmarker i Ljubljansko Polje i det centrale Slovenien blev fulgt gennem 60 år. Her fandt man Klinte sammen med bl.a. agergåseurt, agersennep, agerstedmoderblomst, alm. fuglegræs, alm. gåsemad, hyrdetaske, burresnerre, enårig rapgræs, hvidmelet gåsefod, kornvalmue, kornblomst, lav ranunkel, lægejordrøg, musevikke, rød arve, skivekamille, smalstråle, sort natskygge, storkronet ærenpris, svinemælde og vejpileurt

Ukrudt 
Den har fra ældre tid været en berygtet ukrudtsplante, der fortrinsvis optræder i vintersæd (rug og hvede), men undertiden også i havre. Udsået sammen med sædekornet spirer den om efteråret, overvintrer, blomstrer følgende sommer, modner frø samtidig med kornet og dør derefter bort. Da dens frø ikke bevarer spireevnen ved at ligge i jorden fra det ene år til det næste, bekæmpes den let ved at anvende fuldstændig rent såsæd. På grund af effektiv rensning af sædekornet er den ikke nu så almindelig som tidligere.

Giftstoffer 
Planten indeholder bl.a. saponinet githagosid, som gør den giftig.

Kulturhistorie 
"At skille klinten fra hveden" er et udtryk, som stammer fra Mattæusevangeliet kapitel 13, og som hentyder til, at det er vigtigt at få fjernet den giftige plante, før man bruger den gode.

Noter

Kilder/Eksterne henvisninger 
 Signe Frederiksen et al., Dansk flora, 2. udgave, Gyldendal 2012. .

Ukrudtsplanter
Violette blomster
Røde blomster
Henrique Hilário

Henrique Hilário Meireles Alves Sampaio (født 21. oktober 1975) er en portugisisk tidligere fodboldspiller, der gennem karrieren blandt andet spillede for den engelske fodboldklub Chelsea F.C. samt for FC Porto i hjemlandet. Han nåede desuden én kamp for Portugals landshold.

Eksterne henvisninger 

Fodboldspillere fra Portugal
Fodboldspillere fra Chelsea F.C.
Fodboldspillere fra FC Porto
Ernst Nolte

Ernst Nolte (født 11. januar 1923 i Witten, død 18. august 2016 i Berlin) var en tysk filosof og historiker, der beskæftigede sig med sammenlignende studier af fascisme og kommunisme og i de senere år også islamisk fascisme.

Filosoffer fra Tyskland
Tyskere i 1900-tallet
Tyskere i 2000-tallet
Himmestrup

Himmestrup (Hemmestrup) er en hovedgård i Lee Sogn, beliggende ca. 5km nordøst for Bjerringbro, i det tidligere Middelsom Herred, Viborg Amt, nu Viborg Kommune. 

Navnet er kendt tilbage til 1465, og gården kendes tilbage til 1511, hvor enken efter Jens Hvas den lange til Ormstrup,og deres søn overdrog den til landsdommer Niels Clemmentsen til Aunsbjerg. 

Den blev samlet som hovedgård af rigsråd Mogens Kaas (død 1656) til Støvringgård.

Før selvejet hørte landsbyen Lee med 16 gårde og 12 huse under Himmestrup Hovedgård. Jorden blev udskiftet i 1792 .

Der har været en hovedbygning i bindingsværk med to sidefløje, opført i 1830.

Eksterne kilder og henvisninger

Herregårde i Viborg Kommune
Herregårde i Viborg Amt
Gina Gershon

Gina Gershon (født 10. juni 1962 i Los Angeles i Californien i USA) er en amerikansk skuespillerinde. Hun er mest kendt for sine roller i filmene Cocktail (1988), Showgirls (1995), Bound (1996), og Face/Off (1997).

Gershon er jødisk. Hun gik på Beverly Hills High School med Lenny Kravitz. Efter high school, flyttede Gershon til Boston, hvor hun gik på Emerson College.

Gershon er også kendt for at have en stor tilhængerkreds af homofile og lesbiske fans, sandsynligvis på grund af hendes lesbiske/biseksuelle roller i film som Bound og Showgirls. I begge film har hun udprægede, nøgne lesbiske kærlighedsscener.

Privatliv 
Gershon er trods sine mange lesbiske scener og kom i år 2000 sammen med skuespilleren Owen Wilson og har også haft et forhold med skuespilleren John Cusack.
I 2008 skrevet det amerikanske magasin Vanity Fair at hun kom sammen med den tidligere præsident Bill Clinton.  I det amerikanske tv-show Live with Regis and Kelly sagde hun den 9. juni 2008, "It is such a crazy, outrageous lie… I met him three times at events. It disturbed me on so many levels."

Udvalgt filmografi

TV 
 Snoops (1999) -«Glenn Hall»
 Curb Your Enthusiasm (2004) – «Anna»
 Tripping the Rift (2004) -«Six» (Stemme, erstattet af Carmen Electra i sæson 2)
 The Batman (2005) -«Catwoman» (Stemme)

Eksterne henvisninger 

 
 Daglige nyheder om Gina Gershon

Referancer 

Skuespillere fra Californien
Personer fra Los Angeles
Tina Beiter

Tina-Marie Bendix Beiter født Petersen 9 december 1968 er en dansk vægtløfter og diskoskaster.

Beiter har som vægtløfter i IK 99 i København vundet det danske mesterskab flere gange og også været nordisk mester. Hun var den første kvinde i Danmark der stødte over 100 kg. Hun har sat flere danske rekorder og deltaget ved EM og VM.

Beiter startede atletik-karrieren i AK73 byttede senere til Ben Hur og Sparta Atletik, hun vandt sølv på DM i diskoskast 1995 og kastede året efter 44,52.

Beiter er uddannet shippingman og folkeskolelærer. Hun er ansat som afdelingsleder i Københavns Kommune.

Beiter blev 2021 som den første kvinde nogen sinde valgt som vicepræsident i Det Europæiske Vægtløftningsforbund.

Beiter som er gift med Anders Bendix Nielsen, er lillesøster til syvkæmperen Charlotte Beiter.

Danske vægtløfningsrekorder

69 kg klassen 
 Stød: 75 kg kg 2. oktober 1998 Aalborg
 Træk: 102,5 9. oktober 1999 København
 Total: 175 kg 9. oktober 1999 København

75 kg klassen 
 Stød: 72,5 kg 11. december 1999 København
 Træk: 95,5 kg 11. december 1999 København
 Total: 167,5 kg 11. december 1999 København

Eksterne henvisninger 
 Danske vægtløftningsrekorder kvinder 
 DAF i tal – Tina Maria Beiter 
 En blomst sprang ud 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  (PDF )

Vægtløftere fra Danmark
Atleter fra Sparta Atletik
Atleter fra Ben Hur
Atleter fra AK73
Lærere fra Danmark
Diskoskastere fra Danmark
Remake

Remake er betegnelsen for et værk, der bygger på et tidligere værk i samme medium, fx en film eller tegneserie.

Eksempelvis lavede Hergé remakes af flere af sine egne Tintin-tegneserier.

I filmens verden skelner man på dansk mellem genindspilning, når en tidligere film danner udgangspunktet, og genfilmatisering, når begge film bygger på en tredje kilde såsom en bog eller et skuespil. Således er Julefrokosten fra 2009 en genindspilning af Julefrokosten fra 1976, mens Batman Begins fra 2005 er en genfilmatisering af Bob Kanes tegneserie fra 1939.

Kilder 
 Peter Schepelern: Den fortællende film (Munksgaard, 1972)
 Nicolas Barbano: Den har vi set! (PS Pige-Special nr. 1, 1994)
 Hans Jørgen Møller: En tro kopi? (Politiken, 15.1.1999)

Fiktion
Film
The Walkabouts

The Walkabouts er en amerikansk rockgruppe dannet i Seattle i 1984. Frontfigurerne er sangskriveren, sangeren og guitaristen Chris Eckman, samt sangeren Carla Torgerson. Chris Eckman er i dag bosat i Slovenien.

Musikalsk har gruppen bevæget sig rundt i meget forskellige genrer og stilretninger. Inspirationskilderne har bl.a. været kunstnere som Townes Van Zandt, Neil Young, Scott Walker og Johnny Cash samt – hvilket må siges at være atypisk for en amerikansk gruppe – forskellige europæiske visesangere mv. (f.eks. Jacques Brel).

Chris Eckman medvirker på det danske band Pocket Lifes kommende album (2012) som gæsteguitarist og mikser.

Diskografi

Eksterne henvisninger 

 Hjemmeside

Rockgrupper fra USA
Har spillet på Roskilde Festival
Asmild Kloster

Asmild Kloster (1179: Asmiald; Asmind) var til reformationen et nonnekloster under augustinerordenen Asmild Sogn i det tidligere Nørlyng Herred Viborg Amt,  nu Viborg Kommune.

Klosteret er nævnt første gang i et brev fra 1167 fra Pave Alexander 3., hvori han bekræfter at nonneklosteret ved Sankt Margareta Kirke i Asmild er underlagt kannikkebrødrene ved domkirken i Viborg. 
Bisperne havde
deres egen gård på stedet (endnu 1543 nævnes Asmild Bisfiegaard), og om den
bekendte Biskop Gunner, († 1251), hedder det, at han ofte opholdt sig her, hvor han
førte et gæstfrit hus, og hvor han døde.  I tidens løb samlede klosteret sig en del ejendomme, således i Viborg by og i Asmild Sogn (bl.a. Rindsholm Skov, der 1535 dog tilskødedes Bisp Jørgen Friis). Klosteret havde sit eget birk med en priorinde i spidsen (1450 nævnes Else Svendsdatter, 1489, 1530 og 1535 Maren Lauridsdatter) samt en Prior (1175: Arnfast). 

Klosteret blev nedlagt efter reformationen i 1536 og blev krongods, som Anders Skeel til Jungetgård fik som len. Nonnerne fik lov at blive boende, og nævnes så sent som 1552. Fra 1543 til sin død i 1551 sad den afsatte Vendsyssel-biskop Stygge Krumpen som lensmand. han modtog det livsvarige forlening efter omsider at have skrevet under på, at han anerkendte reformationen i 1536. 

Man kender ikke meget til de oprindelige klosterbygninger, der nedbrændte totalt i 1713. Da opførtes en  bindingsværksgård i tre fløje. De to brændte i 1907. I 1906 erhvervede kommunen resterne af Asmildkloster hovedgård. Det eneste, der er tilbage af det oprindelige kloster, er kirken og en dyb stenbrønd. Asmild Kirke er en af Danmarks ældste kirker – formentlig bygget i slutningen af 1000-tallet. Den var sognekirke før den blev en del af klosteret.

Kilder 
 Viborg historie.dk 
 Jens Vellev: Asmild Klosterkirke i 900 år, Viborg 1990

Eksterne henvisninger 
 Asmild Kirke og Kloster på 1001 fortællinger om Danmark
 Middelalderens nonneklostre 
 

Herregårde i Viborg Kommune
Herregårde i Viborg Amt
Tidligere danske klostre
Danmark i 1100-tallet
Koranen gendigtet

Koranen gendigtet er en gendigtning af Koranen der udkom i Danmark i 2009. Forfatteren Kåre Bluitgen har på baggrund af sin egen nyoversættelse gendigtet Koranen, hvilket er første gang nogensinde . I Koranens tekst er de mest berømte muslimske lærdes fortolkninger af Koranen indskrevet, så Koranen i sin gendigtede form fremstår som en fortløbende prosafortælling. Ligeledes er de muslimske traditioner, der er forbundet med så godt som hvert eneste vers i Koranen, her vævet ind i den fortløbende tekst med det formål, at muslimernes hellige bog kan læses og forstås også af læseren uden forudsætninger.

Eksterne henvisninger 
 Hans Gregersen: Generøs kraftpræstation, anmeldelse i Nordjyske

 

Koranen
Litteratur fra Danmark
Koranen kommenteret

"Koranen kommenteret" er den første danske oversættelse af Koranen med uddybende kommentarer hentet fra nogle af de mest betydningsfulde muslimske lærde, både sunni- og shiamuslimske samt anerkendte sufier. Kommentarerne benytter de overleverede islamiske traditioner, der er knyttet til så godt som hvert eneste vers i Koranen. De 114 kapitler er desuden placeret i den rækkefølge, som Muhammed ifølge islamisk tradition modtog sine åbenbaringer i, så Koranen her fremstår som en fortløbende fortælling. Ideen er, muslimernes hellige bog kan læses og forstås også af den forudsætningsløse læser.

Litteratur 
 Kåre Bluitgen: Koranen kommenteret, 2009, ISBN

Eksterne links 
 Karen Syberg: 'Folkeoplysning er nødvendig for demokratisk debat', Information 30. september 2009
 Hans Gregersen: Generøs kraftpræstation, anmeldelse i Nordjyske
 Heidi Friborg Christophersen: Koranen kommenteret, anmeldelse i Folkeskolen den 17. november 2009
 Lea Holtze: Bluitgens Koran-omskrivning møder skepsis, kommentar i Kristeligt Dagblad den 17. september 2009
 Medie1 online videofilm, Kåre Bluitgen fortæller om Koranen og Muhammed i Valby Kulturhus 30. april 2011

Koranen
Panino

Panino (Panini) er en italiensk sandwich formet af et aflangt ciabattabrød.

Sandwich
Mad fra Italien
The Simpsons (sæson 20)

Den tyvende sæson af tv-serien The Simpsons blev først gang sendt i 2008 og 2009.

Afsnit

Sex, Pies and Idiot Scrapes 
Efter at have tilbragt en nat i fængsel, beslutter Homer at melde sig ind en i 'dusør jagt forretning', med hjælp fra Ned Flanders. Marge begynder at arbejde i et bageri – uvidende om, at det er en "erotic cakes"-butik.

Lost Verizon 
Bart finder en mobiltelefon som tilhører Denis Leary og begynder at lave telefonfis under hans navn, og da Marge sladrer om Bart til Leary, beder han hende om at tænde for telefonens GPS-tracker, så hun kan finde Bart, men Bart finder ud af det, og beslutter at sende ham på en bekkasin jagt.

Double, Double, Boy in Trouble 
Bart møder Simon Woosterfield, en dreng som ligner Bart på en prik, og er et medlem af Springfields rigeste familie. Som en drengestreg vælger de to at bytte pladser, men det ender med at gå ud over Bart, da han finder ud af, at Simons søskende vil dræbe ham.

Treehouse of Horror XIX

Dangerous Curves

Homer and Lisa Exchange Cross Words

MyPods and Boomsticks

The Burns and the Bees

Lisa the Drama Queen

Take My Life, Please

How the Test Was Won

No Loan Again, Naturally

Gone Maggie Gone

In the Name of the Grandfather

Wedding for Disaster

Eeny Teeny Maya Moe

The Good, the Sad, and the Drugly

Father Knows Worst

Waverly Hills, 9-0-2-1-D'oh

Four Great Women and a Manicure

Coming to Homerica 
 

20
Richard Meale

Richard Graham Meale (født 24. august 1932 i Sydney, Australien – død 23. november 2009) var en australsk komponist.

Han studerede klaver på NSW New Zealand Concervatorium of Music, hvor han også studerede klarinet, harpe, musikteori
og musikhistorie; Studerede derefter på University of California, Los Angeles,
og andre musik institutioner.

Var fra 1969 – 1988 en del af lærerstaben på University of Adelaide i South Australia. I 1971 blev han tildelt Order of the British Empire (MBE),
og i 1985 med Order of Australia (AM).

Meale var stor tilhænger af den franske komponist Olivier Messiaen, og hans stil er inspireret af ham.

Han har skrevet 2 symfonier, operaer, og orkesterværker såsom Viridian og Juliets Memoirs. Han hører til Australiens ledende komponister.

Udvalgte værker 

 Symfoni (1959) - for firhændigt klaver og strygeorkester
 Symfoni nr. 1 (1995) - for orkester
 "Mer de Glace" (1986-1991) - for orkester
 "Viridian" (1979) - for orkester
 "Voss"  (1986) - opera 
 Strygekvartet (1980) 
 "Juliets Memoirs" (19?) - for orkester

Kilde 
 Om Richard Meale på musicweb-international.com 

Komponister fra Australien
Personer fra Sydney
Esbjerg Motorsport

Esbjerg Motorsport (EMS) er en motorsports klub der startede i 1929.

Eksterne links 
 Esbjerg Motorsport 

Motorsport i Danmark
Etableret i 1929
Flodbredvin

 
Flodbredvin (Vitis riparia), også skrevet Flodbred-Vin, er en løvfældende lian med klatretråde. Bærrene smager forskelligt, men ofte er de ret syrlige helt indtil løvfald, hvor de har vundet mere sødme.

Beskrivelse 
Barken er først glat og lysegrøn, men senere bliver den rødbrun og prikket. Gamle grene får en askegrå bark, der falder af i strimler. Knopperne er spredtstillede, lysegrønne og smalt ægformede.

Bladene er langstilkede og runde eller bredt ægformede med groft tandet rand. Femlappede blade med dybe indskæringer ses af og til. Høstfarven er klart rød eller bordeauxfarvet. Blomstringen sker i maj-juni, hvor man finder blomsterne samlet i stande overfor bladene. Blomsterne er små og gulgrønne. Frugterne er runde, blå til sorte bær med 2-4 frø.

Rodsystemet er veludviklet med kraftige hovedrødder.

Højde x bredde og årlig tilvækst: 24 x 3 m (200 x 20 cm/år).

Hjemsted 
Arten har den største udbredelse af de amerikanske arter, og den findes fra det sydøstlige Canada til Texas. Den er knyttet til letskyggede voksesteder med humusrig og fugtig jord, og den foretrækker flodbredder, skovlysninger og -bryn samt krat.

I Barnum Gully Woods, som ligger i Ontario, Canada, lige nord for Lake Erie findes arten i en skov på sandet bund sammen med bl.a. giftsumak, amerikansk asp, canadisk gyldenris, grøn pil, hjortetaktræ, pilekornel, rundbladet kornel, skavgræs og virginsk hæg

Trivia 
Det diskuteres blandt arkæologer, om flodbredvin kan have været den "vin", der omtales i Leif den Lykkeliges saga. Kendsgerningen er, at der er mere end 1.000 km fra L'Anse aux Meadows, hvor ruinerne af den hidtil eneste vikingeboplads ligger, til artens voksested i New Brunswick.

Noter 

Lianer
Nytteplanter
Haveplanter
Vinstok
Joseph Guione

Joseph Bernhard Guione (døbt 12. september 1746 i København – 8. marts 1808 i København) var en dansk klassicistisk arkitekt.

Joseph Guione var formentlig søn af stukkatør Giulio Guione og Maria Joseph Cardinal. Han gik på Kunstakademiet begyndende i 1763 og vandt den lille (1764) og den store sølvmedalje (1765). Her var han en af de mange talentfulde elever af C.F. Harsdorff, hvis stil tydeligvis har præget Guione.

Guione var tegnemester ved Akademiet, 1772 vejkonduktør og arbejdede i en årrække som fuldmægtig hos stadsbygmester Georg Erdman Rosenberg, hos hvem han havde fået sin praktiske uddannelse. Da denne 1788 trak sig tilbage, konstitueredes Guione i embedet indtil Peter Meyns udnævnelse samme år. Han udførte også opgaver for Postvæsenet.

Han var gift med Mariane Wibeke Pedersen (ca. 1746 – 4. januar 1829 i København). Han er begravet ved Skt. Petri Kirke.

Værker 
 Aldershvile, Bagsværd (1782, nedbrændt 1909, ruinen bevaret)
 Dronninggård, kaldet Næsseslottet, Søllerød (færdigt 1783, både tilskrevet Guione og Andreas Kirkerup, fredet 1918)
 Juliane Maries Plejestiftelse, Amaliegade 23, København (fuldført 1787, fredet 1918)
 Hummeltofte, Virum (1791, ombygget, nu børnehjem)
 Genopbygning af Det Petersenske Jomfrukloster efter byens brand, Amagertorv 29/Læderstræde 32, København (1797-98, fredet 1926)
 Reparationer af Købmagergades Postgård, Købmagergade, København (1798-1807, projekt til nye fløje 1796)
 Halsskov Kulfyr, Halsskov (1800, fredet 1959)
 Korsør Kulfyr, Korsør (1800-01)

Kilder 
 
 B.L.G., "Joseph Guione", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Anne Lise Thygesen, "Joseph Guione", i: Sys Hartmann (red.), Weilbachs Kunstnerleksikon, København: Rosinante 1994-2000.

Arkitekter fra Danmark
Klassicistiske arkitekter
Danskere i 1700-tallet
Danskere i 1800-tallet
Personer fra København
Sybil Danning

Sybil Danning (født 24. maj 1952) er en østrigsk skuespiller kendt for sine præstationer i en række lavtbudgetterede science fiction- og actionfilm, typisk som sexet, aggressiv amazonetype. I Quentin Tarantinos Death Proof samt i den komplette Grindhouse (2007) dukker hun op som Gretchen Krupp i afsnittet Werewolf Women of the SS. Hun var på forsiden af Playboy i august 1983.

Udvalgte film 
 Komm nur, mein liebstes Vögelein (1968) 
 Liebesmarkt in Dänemark (1970)
 Siegfried und das sagenhafte Liebesleben der Nibelungen (1971)
 The Three Musketeers (1973)
 The Four Musketeers (1974)
 Meteor (1979)
 The Concorde ... Airport '79 (1979)
 Battle Beyond the Stars (1980)
 Hercules (1983)
 Chained Heat (1983)
 Howling II: Stirba - Werewolf Bitch (1985)
 Reform School Girls (1986)
 Amazon Women on the Moon (1987)
 Grindhouse (2007)
 Halloween (2007)

Litteratur / kilder 
 Bill Black, John Beatty & Paul Gulacy: Star Fems No. 2 – Sybil Danning (1982)
 Nicolas Barbano: Sybil Danning, b-filmens valkyrie (PS Pige-Special nr. 2, 1994)

Eksterne henvisninger 

 
 Officiel hjemmeside

Filmskuespillere fra Østrig
Lukas Foss

Lukas Foss (født 15. august 1922 i Berlin, Tyskland, død 1. februar 2009 på Manhattan, New York, USA) var en amerikansk komponist, pianist, dirigent og musik professor.

Foss begyndte at komponere musik som 7-årig , og fik det første offentliggjort som 15-årig. Han studerede under Sergei Koussevitsky i Tanglewood, spillede klaver som solist med forskellige orkestre, og var musikalsk leder af Buffalo Philharmonics (1963-1970), og Brooklyn Philharmonics (1971 – ?).

Lukas Foss var influeret af Charles Ives, men slog over i en mere romantisk retning. Han har komponeret i alle genrer.

Udvalgte værker 

 Symfoni nr. 1 (1944)  - for orkester
 Symfoni nr. 2 "Koral Symfonier" (1955-1958) - for orkester
 Symfoni nr. 3 "Sorgens symfoni" (1989-1990) - for fortæller, klaver og stort orkester
 Symfoni nr. 4 "Vindue til fortiden" (1995) - for orkester
 "Symfonisk fantasi" (2001) - for orkester
 "Prærien" (1944) (orkestersuite) - for orkester
 "Tidscyklusser" (1959-1960) - for sopran og orkester
 "Den springende frø i Calaveras amt" (1949) - opera
 2 Klaverkoncerter (1943, 1949-1951, Rev. 1952) - for klaver og orkester
 Obokoncert (1947-1948) - for obo og orkester
 "Folkesang" (1975-1976, Rev. 1978) - for orkester
 "Elegi for Anne Frank" (1989) - for kammerorkester, klaver og deklamatør
 Klaverkoncert for venstre hånd (1993) - for klaver og orkester
 5 Strygekvartetter (1947, 1973, 1975, 1998, 2000)

Kilde 
 Om Lucas Foss 

Komponister fra USA
Personer fra Berlin
Human Nature

Human Nature kan referere til:

 "Human Nature" (sang af Michael Jackson) – en sang fra 1983 af Michael Jackson.
 "Human Nature" (Madonna sang) – en sang fra 1994 af Madonna.
 Human Nature (film) – en komediefilm fra 2001 med Patricia Arquette, Rhys Ifans og Tim Robbins.
 Human Nature (Doctor Who tv-serie) – afsnit fra tv-serien Doctor Who.
Twilight-sagaen

Twilight-sagaen er en serie af fire bøger skrevet af den amerikanske forfatter Stephenie Meyer. Bøgerne har vundet stor popularitet, især hos unge. 
I marts 2015, havde bøgerne i serien solgt 120 millioner eksemplarer i 47 lande. Bogen Breaking Dawn kom ud med en førsteudgave i USA på 3,2 millioner eksemplarer. Således var det den bog, som blev trykt med det højeste oprindelige oplag i USA i 2008.

Handling
Bøgerne handler om Isabella Swan, en teenagepige, der flytter hjem til hendes far Charlie Swan i byen Forks, Washington, og forelsker sig i en 109-årig vampyr ved navn Edward Cullen. Hver af de fire bøger følger Isabella gennem hendes forvandling fra menneske til vampyr.

Særlige evner
Vampyrer har i nogle tilfælde særlige evner fx 
 Edward kan læse tanker 
 Alice kan se ind i fremtiden 
 Jasper kan mærke følelser
 Bella kan lave et skjold så psykiske angreb ikke kan ramme hende.
 Renesmee kan vise én de tanker hun har som hun ønsker de skal se, ved at røre ens kind og intet skjold kan skærme hendes evne

Varulve og vampyrer er naturlige fjender.

Titler
Titlerne på bøgerne er:
 Twilight - (dansk Tusmørke)
 New Moon - (dansk Nymåne)
 Eclipse - (dansk Formørkelse)
 Breaking Dawn - (dansk Daggry)

Bøgerne er oversat til dansk af Birgitte Brix, Tina Schmidt og Tina Sakura Bestle

Film
Serien er blevet filmatiseret af Summit Entertainment. Den sidste Twilight-filmatisering havde premiere i biograferne den 15. november 2012 (Danmark) og den 16. november 2012 (Storbritannien).
Filmene bærer samme navn som bøgerne omend den sidste bog er delt op i to film.

 Twilight (2008)
 The Twilight Saga: New Moon (2009)
 The Twilight Saga: Eclipse (2010)
 The Twilight Saga: Breaking Dawn - Part 1 (2011)
 The Twilight Saga: Breaking Dawn - Part 2 (2012)

Noter 

Sagaen
Oddesund

Oddesund er et smalt sund i Limfjorden mellem Nissum Bredning og Venø Sund. Sundet er ca. 500 meter bredt og 23 meter dybt. I 1938 byggedes Oddesundbroen over sundet, der forbinder Thyholm med det jyske fastland nord for Struer. Der er jernbanestation umiddelbart nord for broen, Oddesund Nord

Sunde i Danmark
Limfjorden